钦定古今图书集成/明伦汇编/交谊典/第055卷 > 《西湖禊事记》程端明
## 钦定古今图书集成/明伦汇编/交谊典/第055卷 > 《西湖禊事记》程端明

“宝庆三年上巳，京尹户部尚书哀公招从班十三人，
修禊事于西湖。”仆因言上巳之集，自兰亭之后，惟裴
白洛滨之游为盛。盖唐开成三年，河南尹李待价召
留守裴晋公、太子少傅白公、太子宾客李仍叔、萧籍、
刘禹锡、中书舍人郑居中等十五人，合燕舟中。自晨及暮，前水嬉，后音乐，左笔研，右壶觞，望之若仙，观者
如堵。晋公赋诗，四座皆和，而白公又为十二韵。当时
人物之盛，游观之乐，至今想之，令人羡慕。佥曰“古今
上巳之游多矣，独晋永和，唐开成煜然至今者，皆由
当时有以纪之。不然，几何不埃灭耶？”且今日之游，群
贤毕至，举觞张圃之池，舣棹苏堤之柳，谒先贤之祠，
仰千载之风。羽衣蹁蹮，抱琴而来，弹有虞南薰之歌，
弄空山白云之操。已而联辔孤山之馆，引满海棠之
下。是日也，晓烟空濛，昼景澄豁，睹物情之咸畅，喜春
意之日新。却弦断管，一尘不侵；越嶂吴山，尽入清赏。
凡贩夫所粥，毕售于公，左右游桡，不令亦舞。此京尹
之仁，都民之和，而太平之观也。于是乐甚，献酬交举，
或哦坡仙之什，或论晚唐之诗，颓然西景，放舟中流，
九日清明，且期再集。顾唐人上巳命改十三矧，九日
又如清明乎？是集也，傥有以纪之，宁能多逊《兰亭》、洛
滨耶？虽然，吾侪亦岂燕安于是哉？他日舆图尽版，护
跸上京，则追洛水之游，寻曲江之胜，未央也，尚能续
纪之。